ไทยอาการห่วงรายได้ผู้คนตํ่าลาว-พม่าเบียด
สแตนชาร์ตระบุไทยตกอับหนัก โดนลาวเมียนมาร์ไล่เบียด
6 ก.พ. 2556

สแตนชาร์ตระบุไทยตกอับหนัก โดนลาวเมียนมาร์ไล่เบียด 
นายเอ็ดเวิร์ด ลี หัวหน้าสายงานวิจัยประจำภูมิภาคเอเชียตะวันออกเฉียงใต้ ธนาคารสแตนดาร์ดชาร์เตอร์ด กล่าวว่า ในปี 2550 ธนาคารโลกจัดทำหลักเกณฑ์ของความเป็นชุมชนเมืองโดยมีเกณฑ์ผ่านอยู่ที่ 50% ในปี 2555 มี 6 ประเทศอาเซียนที่ไม่ผ่านเกณฑ์ 50% ดังกล่าว ได้แก่ กัมพูชา ลาว เมียนมาร์ ฟิลิปปินส์ ไทย และเวียดนาม ขณะที่อินโดนีเซียผ่านเกณฑ์อย่างเฉียดฉิวที่ 51.4% ส่วนสิงคโปร์ มาเลเซีย และบรูไน มีพื้นที่ส่วนใหญ่ของประเทศจัดเป็นชุมชนเมือง 
อย่างไรก็ตาม ประเทศส่วนใหญ่ในอาเซียนไม่ได้มีการเติบโตแบบก้าวกระโดด ในปี 2555 รายได้เฉลี่ยต่อหัวของประชากรโลกคิดเป็น 1 หมื่นเหรียญสหรัฐ มีเพียงสิงคโปร์และบรูไนเท่านั้นที่มีรายได้สูงกว่ามาเลเซียทำได้เพียงมีรายได้เท่ากับรายได้เฉลี่ยตามมาตรฐานโลก ขณะที่ประเทศไทยมีรายได้เฉลี่ยต่อหัวประชากรเพียง 50% ของมาตรฐานโลก 
ทั้งนี้ เมื่อพิจารณาจากขีดความสามารถทางการแข่งขันของ World Economic Forum ในปี 2555-2556 กัมพูชาและเวียดนามยังคงเตาะแตะอยู่ในขั้นการพัฒนาเศรษฐกิจที่ขับเคลื่อนด้วยปัจจัยพื้นฐาน ส่วนเมียนมาร์และลาว แม้จะไม่ได้ถูกสำรวจในรายงานดังกล่าว แต่ก็น่าจะอยู่ในระดับเดียวกัน บรูไนและฟิลิปปินส์กำลังเขยิบตัวขึ้นสู่ระดับที่ขับเคลื่อนด้วยประสิทธิภาพเพื่อไล่เบียดไทยและอินโดนีเซียเข้ามา